#### TESTAMENTTI

KESKINÄINEN TESTAMENTTI

**TEKIJÄT**

Etunimet Sukunimi

Henkilötunnus

Osoite ja kotipaikka

Etunimet Sukunimi

Henkilötunnus

Osoite ja kotipaikka

# Määräys

Ilmoitamme viimeisen tahtomme olevan, että toisen meistä kuoltua saa eloon jäänyt puoliso täyden omistusoikeuden kaikkeen ensiksi kuolleen puolison omaisuuteen.

Meidän molempien kuoltua on omaisuutemme menevä Henkilölle X.

Toivomme, että rintaperillisemme eivät tule vaatimaan lakiosaansa ensiksi kuolleen puolison jälkeen. Jos rintaperillisemme toivomuksestamme huolimatta vaativat lakiosaansa, on eloonjääneellä puolisolla oikeus maksaa lakiosa rahana.

Meiltä saatuun omaisuuteen ei omaisuuden saajien aviopuolisoilla, nykyisillä tai tulevilla, ole avio-oikeutta. Avio-oikeutta ei ole myöskään meiltä saadun omaisuuden sijaan tulleeseen omaisuuteen eikä meiltä saadun omaisuuden tai sen sijaan tulleen omaisuuden tuottoon.

# Allekirjoitus ja päiväys

Tämän testamentin olemme laatineet vapaasta tahdostamme ja täydellä ymmärryksellä kahtena (2) alkuperäisenä kappaleena.

Helsingissä pp.kk.vvvv

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Etunimi Sukunimi Etunimi Sukunimi**

Ammatti, Kotipaikka Ammatti, Kotipaikka

# Todistajat

Varta vasten kutsuttuina ja yhtä aikaa läsnä olleina esteettöminä todistajina todistamme, että Etunimi Sukunimi ja Etunimi Sukunimi, joiden henkilöllisyydet olemme tarkistaneet, ovat omakätisesti allekirjoittaneet tämän testamentin. Todistamme, että Etunimi Sukunimi ja Etunimi Sukunimi ovat tehneet testamentin vapaasta tahdostaan sekä terveellä ja täydellä ymmärryksellään.

Helsingissä pp.kk.vvvv

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Etunimi Sukunimi** Ammatti, Kotipaikka | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Etunimi Sukunimi** Ammatti, Kotipaikka |

Lakialan ammattilaisen neuvot ASIAKIRJAN täyttämiseen:

1. Keskinäiset testamentit ovat usein aviopuolisoiden suosimia. Keskinäisellä testamentilla osapuolet voivat tehdä testamentin toistensa hyväksi, jotta eloonjäänyt puoliso saa ensiksi kuolleen puolison testamenttaaman omaisuuden. Löydät sivuiltamme myös Yleistestamentin, mikäli tämä soveltuu paremmin tarkoitukseenne.
2. Keskinäinen laaditaan yleensä yhtenä asiakirjana, vaikka se muuten ilmaisee kahden tai useamman testamentintekijän testamenttaustahdon. Keskinäinen testamentti laaditaan samalla kaavalla kuin tavallinenkin testamentti.
3. Testamenttiin tarvitaan kaksi esteetöntä todistajaa. Todistajat eivät saa olla sukulaisia tai testamentin edunsaajia. Todistajien on oltava yhtä aikaa läsnä todistamassa testamentin tekijän allekirjoitus. Todistajien tulee tietää, että kyseessä on testamentti, mutta todistajien ei tarvitse tietää tai nähdä testamentin sisältöä. Todistajien on allekirjoituksellaan varmistettava, että testamentin tekijä on ollut kykenevä itsenäiseen tahdonmuodostukseen.
4. Testamentti tulee säilyttää turvallisessa paikassa esim. pankin tallelokerossa.
5. Keskinäiseen testamenttiin tehtävä lisäys tai muutos on tehtävä samalla tavalla kuin alkuperäinen testamentti eli kirjallisesti ja kahden todistajan on allekirjoitettava testamentti. Testamentintekijät voivat koska tahansa peruuttaa testamentin.



Hei,

Kiitos sinulle, että olet käyttänyt Laki24.fi-sivuston palveluita.

Mikäli tarvitset vielä neuvoja asiakirjan täyttämisessä tai muissa lakiasioissa saat apua helposti Laki24 – palvelun lakimiehiltä. Soittamalla lakipuhelimeen saat vastaukset nopeasti ja suoraan lakialan ammattilaisilta.

Lakimiehen tavoitat numerosta:

**0600 11133 [Yksityiset] ja 0600 11188 [Yritykset].**

Lakipuhelin palvelee sinua ma-pe 08:00 – 22:00 ja la – su 10:00 – 18:00. Puhelun hinta on 2,95 €/min +pvm.